Paulon sellokilpailuun 2018 osallistuu 26 huipputason soittajaa eri puolilta maailmaa. Mukana kilpailussa on kolme suomalaissoittajaa: Leonardo Chiodo, Sirja Nironen ja Senja Rummukainen. Helsingissä, Lahdessa ja Espoossa käytävä kilpailu käynnistyy soittojärjestyksen arvonnalla Helsingin konservatoriossa sunnuntaina 14. lokakuuta. Voit seurata kilpailun alusta loppuun suorina lähetyksinä Yle Areenassa sekä koostein ja suorin lähetyksin Yle Radio 1:ssä.